Υπάρχουν ιστορίες σ' αυτόν τον κόσμο που σίγουρα πρέπει να αποκαλυφθούν.
Έχουμε τις γνωστές, όπως το Ρόσγουελ και την Περιοχή 51.
Ξέρεις για τις μάζες που έπεσαν πάνω από την Ουάσινγκτον;
Η εκπομπή μου, Ground Zero Radio,
μιλά για το παραφυσικό, το παραπολιτικό και καθετί παράξενο.
Βρήκα μια ιστορία της δεκαετίας του '90 για το Όουκβιλ της Ουάσινγκτον.
"ΕΙΝΑΙ ΠΑΖΛ"
Έπεφταν μάζες από τον ουρανό. Μ' αρέσουν οι ταινίες δεύτερης διαλογής,
οπότε μου θύμισε το Εισβολή από Άγνωστο Πλανήτη.
ΕΙΣΒΟΛΗ ΑΠΟ ΑΓΝΩΣΤΟ ΠΛΑΝΗΤΗ, 1958
Όταν το είδα, μου φάνηκε αστείο. "Επίθεση του Φονικού Ζελέ".
Όταν διάβασα τι συνέβη στο Όουκβιλ,
παραξενεύτηκα πολύ.
Ήταν ένα θέμα που θυμάται ο κόσμος, όπως και το Όρος Σεντ Έλενς.
Έβρεχε και ο κόσμος είδε κάτι περίεργα σφαιρίδια.
Τα σκουντάγαμε με ξύλα και προσπαθούσαμε να τα πιάσουμε.
Οι γονείς μου είπαν να μην τα αγγίζουμε.
Ήταν τόσο σουρεαλιστικό και παράξενο
και μ' έκανε να αναρωτηθώ αν συμβαίνει κάτι που δεν γνωρίζουμε.
Το πιο παράξενο είναι ότι δεν έπεσαν μόνο μία φορά.
Συνέβη σε μια σειρά βροχοπτώσεων.
Ήταν εκατοντάδες, αν όχι περισσότερες. Αυτές οι μικρές μάζες.
Είναι μυστήριο.
Και είναι περίεργο. Ακόμα.
Είναι από τις ιστορίες που πρέπει να ερευνηθούν.
Αν πω εγώ την ιστορία, θα την αδικήσω.
Πρέπει να γνωρίσεις όσους επηρεάστηκαν και να φτάσεις στην πηγή.
Εκεί θα βρεις την αλήθεια.
ΠΕΡΙΕΡΓΑ ΑΡΧΕΙΑ ΓΕΝΝΟΥΝ ΕΡΩΤΗΜΑΤΑ
ΑΝΕΞΗΓΗΤΑ
Στις 7 Αυγούστου 1994
μικρές ζελατινώδεις μάζες πέφτουν στο Όουκβιλ της Ουάσινγκτον.
Ήταν ένα γεγονός που θα άλλαζε για πάντα όσους το έζησαν
και θα μπέρδευε όσους προσπάθησαν να το εξηγήσουν.
ΠΙΘΑΝΕΣ ΕΞΗΓΗΣΕΙΣ
ΤΙ ΕΒΡΕΞΕ ΣΤΟ ΟΟΥΚΒΙΛ;
Ζούσα στο Όουκβιλ από το 1993 ως το 2001.
- Ευχαριστώ. Καλή σας μέρα. - Παρακαλώ.
Ήρθα από το Φοίνιξ της Αριζόνα.
Με γοήτευε η ζωή στην επαρχία,
όπου θα μπορούσες να περπατάς δίπλα στο ποτάμι και να ψαρεύεις.
Και ήθελα να περάσω χρόνο με τη μητέρα μου,
που είχε μια πολύ όμορφη φάρμα εκεί.
Το συνεργείο κατέβηκε και άρχισε να κουρεύει το χωράφι.
Είχαμε κότες. Είχαμε κατσίκες.
Έφτιαξα έξι φρέσκες ροδακινόπιτες.
Η μητέρα μου έκανε κονσερβοποίηση και ο κήπος της ήταν εκπληκτικός.
Της άρεσε πολύ η αγροτική ζωή.
Μάλλον θα βρέξει κι άλλο.
Ναι.
Τα σύννεφα σκοτεινιάζουν καθώς πλησιάζουν.
Λάτρευε τον καιρό.
Τον λάτρευε πραγματικά.
Και μια μέρα του 1994, είχαμε μια πολύ δυνατή καταιγίδα.
Θυμάμαι ότι η βροχή έπεφτε στα παράθυρα
και φαινόταν πυκνή.
ΒΙΝΤΕΟ ΤΗΣ ΝΤΟΤΙ ΧΕΡΝ
Λίγο αργότερα σταμάτησε
και η μητέρα μου έβγαλε τα σκυλάκια της έξω.
Και όταν γύρισε, είπε
"Υπάρχει κάτι παράξενο πάνω στην ξυλαποθήκη.
Μοιάζει με χαλάζι, αλλά το άγγιξα και είναι μαλακό".
Και βλέπαμε ότι υπήρχαν διάφανες ζελατινώδεις μάζες παντού.
Είχα δουλέψει στην Επιθεώρηση Εργασίας και στο Υγειονομικό.
Και έχοντας δουλέψει σ' αυτόν τον τομέα,
ενδιαφέρθηκα περισσότερο για την ουσία και ήθελα να μάθω τι είναι.
Και σκέφτηκα ότι ήταν σημαντικό να κρατήσω κάποιο αρχείο.
Οπότε το κατέγραψα.
"Στις 4:30 μ.μ. στις 7 Αυγούστου 1994,
ο αδερφός μου κι εγώ συλλέγουμε δείγματα".
Ο αδερφός μου ήταν διασώστης. Νοιαζόμασταν για την ασφάλεια.
Φορέσαμε γάντια πριν το χειριστούμε.
ΔΕΙΓΜΑ
"Μεταξύ 5:00 μ.μ. και 6:30 μ.μ., διενέργησα τεστ.
Επιπλέει στο νερό.
Προσπάθησα να το διαλύσω σε αλκοόλ.
Δεν διαλύεται. Δεν είναι εύφλεκτο".
Δεν μου είχε ξανασυμβεί κάτι τέτοιο,
οπότε έκανα κάποια τηλεφωνήματα.
ΡΩΤΗΣΑ ΓΙΑ ΤΟ ΖΕΛΕ
Ανησύχησα γιατί έπεσε πάνω στο φαγητό.
Επικοινώνησα με το Υπουργείο Γεωργίας.
Η ΒΡΟΧΗ ΘΑ ΤΟ ΞΕΠΛΥΝΕΙ.
Και δεν έδειχναν να ανησυχούν καθόλου γι' αυτό.
Πήρα το Τμήμα Οικολογίας. Πήρα τη Μετεωρολογική Υπηρεσία των ΗΠΑ.
Κανείς δεν μπορούσε να μου πει τι ουσία ήταν.
ΝΑ ΠΑΡΩ ΣΤΟ ΤΜΗΜΑ ΕΡΕΥΝΩΝ
Δούλευα για ένα μέλος του Κογκρέσου που εκπροσωπούσε το Όουκβιλ.
Όπως κάθε μέλος του Κογκρέσου,
δεχόμασταν αμέτρητες κλήσεις από την κοινότητα.
Σε αυτήν την περίπτωση, λάβαμε ένα παράξενο τηλεφώνημα.
Κάτι για μάζες που έπεσαν από τον ουρανό.
Νόμιζα ότι ήταν φάρσα.
Λες "Εντάξει, οι άνθρωποι είναι τρελοί". Αλλά δεν ήταν μόνο ένα άτομο.
Συχνά ο κόσμος περιμένει από τον εκλεγμένο αξιωματούχο να έχει την απάντηση.
Η δουλειά του είναι να βρει μια απάντηση,
να πείσει τους ειδικούς να κάνουν την έρευνα.
Δεν είχε πάθει κανείς κακό.
Μπορούσα μόνο να πω ότι το ψάχναμε.
Την επόμενη μέρα, παρατήρησα ότι η μητέρα μου έλειπε.
Πήγα να τη βρω και, όπως αποδείχτηκε,
ήταν στο μπάνιο της, πεσμένη στο πάτωμα.
Ήταν σχεδόν αναίσθητη
και πολύ χλωμή, μούσκεμα στον κρύο ιδρώτα.
Τη ρώτησα τι έπαθε
και είπε ότι όλα άρχισαν να γυρίζουν.
Και την έπιασε ναυτία.
ΖΑΛΑΔΑ, ΙΛΙΓΓΟΣ, ΝΑΥΤΙΑ
Ο αδερφός μου κι εγώ καλέσαμε ασθενοφόρο.
Και καθώς φεύγαμε για το νοσοκομείο, κατάλαβα
ήταν η μόνη από τους τρεις μας που είχε αγγίξει την ουσία.
Αποφάσισα να πάω δείγμα από τις μάζες στο νοσοκομείο.
Ο ΔΡ ΝΤΕΪΒΙΝΤ ΛΙΤΛ ΕΙΝΑΙ Ο ΓΙΑΤΡΟΣ ΤΗΣ ΜΑΜΑΣ
Έμαθα για το υλικό που έπεσε από τον ουρανό
την ίδια στιγμή
που γνώρισα ένα μέλος της κοινότητας που έφερε το δείγμα.
Το δείγμα ήταν σε ένα ημιδιαφανές δοχείο και φαινόταν να περιέχει λίγο γρασίδι.
Τότε,
η τεχνικός εργαστηρίου έβαλε λίγο υλικό στο μικροσκόπιο
και ανέφερε ότι είδε κάτι που έμοιαζε
με "ανθρώπινα κύτταρα".
Λευκά αιμοσφαίρια, συγκεκριμένα.
Αλλά το να μπορέσουμε να βρούμε τη σύνθεση ή την προέλευσή του
ήταν κάτι που ξεπερνούσε τις δυνατότητες των περισσότερων νοσοκομείων.
Ήταν απροσδόκητο ότι αυτή η ουσία περιείχε ανθρώπινα λευκά αιμοσφαίρια.
Με ενθάρρυνε να το στείλω για περισσότερα τεστ.
Η Σάνι έστειλε δείγμα στο Υπουργείο Υγείας της Ουάσινγκτον.
Και μετά παρέδωσε προσωπικά άλλο ένα δείγμα στο Υπουργείο Οικολογίας.
Σκέφτηκε ότι αν κάποιος μπορούσε να της δώσει απαντήσεις,
θα ήταν μια από αυτές τις υπηρεσίες.
Αλλά μόλις έφυγε από τα χέρια της,
δεν μπορούσε παρά να περιμένει και να προσέχει τη μητέρα της.
Η μητέρα μου νοσηλεύτηκε για τέσσερις μέρες.
Το εξιτήριο έγραφε "κάποιο είδος ιού".
Μέχρι σήμερα, νιώθω αρκετά σίγουρη
ότι η μητέρα μου αρρώστησε εξαιτίας της ουσίας.
Και η μαμά της Σάνι δεν ήταν η μόνη.
Την ίδια εβδομάδα,
αρκετοί κάτοικοι του Όουκβιλ αρρώστησαν,
πολλοί με παρόμοια συμπτώματα.
ΣΥΜΠΤΩΜΑΤΑ ΓΡΙΠΗΣ
30 ΚΑΤΟΙΚΟΙ ΑΡΡΩΣΤΟΙ ΜΕΤΑ ΤΟ ΣΥΜΒΑΝ
Τέσσερις μέρες μετά την πρώτη πτώση,
όταν η μητέρα μου ήταν ακόμα στο νοσοκομείο,
ο αδερφός μου κι εγώ βρήκαμε το γατάκι στη βεράντα
και ήταν νεκρό.
Ακούσαμε ιστορίες και για άλλα νεκρά ζώα.
ΒΡΗΚΑΜΕ "ΡΟΖ" ΝΕΚΡΟΥΣ ΒΑΤΡΑΧΟΥΣ
ΜΕΣ ΣΤΗΝ ΟΥΣΙΑ
Κι αυτός ήταν ένας από τους λόγους που ήθελα τόσο να ταυτοποιήσω την ουσία.
Λίγο αργότερα,
άρχισαν να μου επιστρέφονται οι αναφορές από τις υπηρεσίες.
Το Υπουργείο Οικολογίας ανακάλυψε
ένα κύτταρο που έδειχνε ότι προήλθε από ζωντανό ον.
ΕΙΝΑΙ ΖΩΝΤΑΝΑ!
Αλλά δεν ήταν ανθρώπινα λευκά αιμοσφαίρια.
ΜΥΣΤΗΡΙΕΣ ΜΑΖΕΣ ΠΡΟΒΛΗΜΑΤΙΖΟΥΝ
Με εξέπληξε πολύ που η εικασία ήταν ότι ήταν μέδουσες.
Γρήγορα διαδόθηκε ότι οι μάζες μπορεί να είναι κονιοποιημένες μέδουσες.
Αλλά αν ήταν αλήθεια, πώς έφτασαν εκεί πάνω;
ΗΤΑΝ ΟΙ ΜΑΖΕΣ ΜΕΔΟΥΣΕΣ;
Ως διευθυντής επικοινωνίας,
όταν άρχισαν να ρωτάνε τα ΜΜΕ, έπρεπε να βρούμε μια απάντηση.
Γι' αυτό τρέχαμε.
"Τι ξέρουμε; Τι ακούσαμε;
Βλέπει κάτι η αλιευτική κοινότητα στον ωκεανό;"
Το 1994 ο σύζυγός μου κι εγώ κατασκηνώσαμε στην παραλία του Καλέλοχ.
165 ΧΙΛΙΟΜΕΤΡΑ
Και μια μέρα περπατούσαμε στην ακτή
και παρατηρήσαμε εκατοντάδες νεκρά καβούρια.
Μαζί τους ήταν και κάτι μικρές μάζες.
Μια δυο μέρες μετά, ο άντρας μου διάβασε για τις μάζες στο Όουκβιλ.
Αναρωτήθηκε αν συνδέονται.
Τα νεκρά καβούρια στην παραλία δεν είναι ανωμαλία,
αλλά όταν υπάρχουν εκατοντάδες νεκρά καβούρια
και βιολογικό υλικό που πέφτει από τον ουρανό
και όλα αυτά συμβαίνουν ουσιαστικά στην ίδια χρονική περίοδο,
δεν μπορείς παρά να κάνεις τη σύνδεση.
Την προηγούμενη μέρα ακούσαμε εκρήξεις
και σκεφτήκαμε μήπως έκαναν κάποιες δοκιμές με βόμβες.
Η Ουάσινγκτον έχει πολλές στρατιωτικές βάσεις.
Και ο κόσμος ανησυχούσε πολύ
που ο στρατός χρησιμοποιούσε τον ωκεανό ως στόχο.
Η αλιεία σολομού στη Δυτική Ακτή είχε ουσιαστικά καταρρεύσει
και μας είχε σοκάρει
ότι ο στρατός έδειχνε τέτοια αναισθησία.
Αλλά, πέρα απ' αυτό,
φαινόταν λογικό να επρόκειτο για κάποια έκρηξη
που κονιοποίησε βιολογικό υλικό και το έστειλε στην επιφάνεια.
ΟΙ ΜΑΖΕΣ ΕΜΦΑΝΙΣΤΗΚΑΝ ΟΤΑΝ Η ΑΕΡΟΠΟΡΙΑ ΕΡΙΞΕ ΒΟΜΒΕΣ ΣΤΟΝ ΕΙΡΗΝΙΚΟ ΩΚΕΝΟ
Είναι πιθανό κάτι στο μέγεθος κομματιών μέδουσας
να ανασυρθεί στην ατμόσφαιρα
και να ξαναπέσει όταν μια καταιγίδα περνάει από μια περιοχή.
Το Όουκβιλ είναι στην ενδοχώρα, αλλά είναι αρκετά κοντά στην ακτή.
Είμαστε στα βορειοδυτικά του Ειρηνικού και το κύριο χαρακτηριστικό είναι η βροχή.
Σ' αυτήν την περιοχή, δυνατές καταιγίδες από τον ωκεανό
φέρνουν πολύ έντονα ρεύματα αέρα.
Και μπορούν να τραβήξουν τους οργανισμούς από το νερό
και να τους φέρουν στον αέρα.
ΕΒΡΕΞΕ ΨΑΡΙΑ
Έχει αναφερθεί πολλές φορές ότι πέφτουν ζώα
από καταιγίδες έως και 80 με 120 χιλιόμετρα από την ακτή.
ΕΒΡΕΞΕ ΒΑΤΡΑΧΙΑ ΕΝΑ ΡΕΥΜΑ ΤΑ ΜΕΤΑΦΕΡΕ 800 ΧΛΜ ΣΤΗΝ ΕΛΛΑΔΑ
Μ' αυτά τα δεδομένα, είναι απλό,
με τις κατάλληλες ατμοσφαιρικές συνθήκες,
να σηκωθούν και να μείνουν ψηλά μέχρι να ξαναπέσουν στη Γη,
όπως οι μάζες στο Όουκβιλ.
Μετά την πρώτη βροχή, μια βδομάδα αργότερα,
ήρθαν κάποιοι δημοσιογράφοι στη φάρμα για να μας πάρουν συνέντευξη.
Και όσο ήταν εκεί,
έπεσε πάλι από τον ουρανό.
Έμεινα έκπληκτη.
Δεν κράτησε πολύ,
αλλά ήταν ακριβώς ίδιες όπως στην πρώτη πτώση.
Η θεωρία των μεδουσών δεν μου φάνηκε σωστή.
Γιατί δεν υπήρξε μόνο μία πτώση ζελατινώδους μάζας.
16 ΑΥΓ - ΕΠΕΣΑΝ ΠΑΛΙ
Έβρεξε έξι φορές σε διάστημα τριών εβδομάδων.
Οι μέδουσες θα έπρεπε να είναι εκεί πάνω
για αρκετό καιρό προτού πέσουν.
Δεν φαινόταν πολύ πιθανό.
Συνέβη πολλές φορές.
Λένε ότι έπεσαν σε έξι καταιγίδες.
Και ακόμα καμία απάντηση. Τι λέει ο Σέρλοκ Χολμς;
Κάτι σαν
"Όταν το απλό δεν είναι η εξήγηση, πρέπει να πας στο ασυνήθιστο".
Το πιο σημαντικό τεστ έγινε
όταν το έστειλα στον Μάικ ΜακΝτάουελ στο Υπουργείο Υγείας.
Το αποτέλεσμα που έλαβαν έδειξε κάτι πολύ απροσδόκητο.
Ο μπαμπάς μου.
Νομίζω ότι ήταν η τελευταία χρονιά πριν πεθάνει.
Άρα το 2019.
Κάθεται στη βεράντα που έχτισε με τα ίδια του τα χέρια.
Μικροί, πηγαίναμε στο Υπουργείο Υγείας και βλέπαμε τα τεστ και τι έκανε.
Κάθε τόσο,
τον παραλάμβαναν κατά τη διάρκεια των επιδημιών άνθρακα το 2000.
Ήταν απ' αυτούς που φώναζαν.
Αυτό που θυμάμαι για τις μάζες ήταν όταν άρχισε να αρρωσταίνει κόσμος
και πέθαναν μερικές γάτες και βοοειδή.
Και όταν κυκλοφόρησε το Unsolved Mysteries,
μας έπαιρναν τηλέφωνο κι έλεγαν "Είδα τον μπαμπά σου στην τηλεόραση".
Η μάζα στάλθηκε στο Υπουργείο Υγείας της Ουάσινγκτον
για περαιτέρω ανάλυση.
Ήταν πολύ ομοιόμορφη.
Δεν υπήρχε δομή που να μπορούσαμε να δούμε με το μάτι ή με μικροσκόπιο.
Την εξέτασα με διάφορα μικροβιολογικά μέσα
και προσπάθησα να απομονώσω βακτήρια.
Ο Μάικ ΜακΝτάουελ έκανε τη μεγαλύτερη έρευνα για τις μάζες.
Άκουσα ότι το δείγμα που έστειλα κρατήθηκε σε κέντρο ελέγχου διασποράς.
Μάλλον επειδή το Υπουργείο Υγείας θεώρησε ότι ήταν ένα είδος βιολογικού κινδύνου.
Κι αυτό ήταν το αποτέλεσμα.
Και εδώ γράφει ξεκάθαρα...
Η καλλιέργεια της ουσίας έδειξε ότι προήρθε από τα μικρόβια
1 ΦΘΟΡΙΖΟΥΣΑ ΨΕΥΔΟΜΟΝΑΔΑ 2 ΕΝΤΕΡΟΒΑΚΤΗΡΙΑ CLOACAE
Απ' ό,τι ξέρω, τα βακτήρια ζουν στο έντερο,
κι αυτό προκάλεσε κάποιες ανησυχίες.
Η έρευνα του Μάικ ΜακΝτάουελ
ανάγκασε την επιστημονική κοινότητα να αναθεωρήσει την προέλευση των μαζών
και κάποιους να κοιτάζουν προς τον ουρανό για απαντήσεις.
ΕΠΕΣΑΝ ΑΠΟ ΑΕΡΟΠΛΑΝΑ;
Υπήρχε μια θεωρία ότι οι μάζες στο Όουκβιλ
ήταν ανθρώπινα απόβλητα από αεροσκάφη.
Δεν ξέρω αν συμβαίνει πλέον τόσο συχνά,
αλλά τότε είχα ακούσει ιστορίες
για "μπλε πάγο" να πέφτει σε στέγες.
Ο όρος "μπλε πάγος" είναι αργκό
για τα απόβλητα από τις τουαλέτες ενός αεροπλάνου.
Έχει μπλε χρώμα
και είναι αναμεμιγμένος με αντιψυκτικό,
που μπορεί να είναι τοξικό.
Όταν ρώτησα τη Διοίκηση Αεροπορίας, είπαν ότι το θεωρούσαν αδύνατον.
Είπαν πολλές φορές ότι δεν πετάνε τα ανθρώπινα απόβλητα από αεροπλάνα
σε κατοικημένες περιοχές.
Συνήθως καθαρίζουν τα αεροπλάνα στα αεροδρόμια.
Μπορεί να γίνουν λάθη και να πέσει κάτι, αλλά είναι μπλε.
Ο πάγος είναι μπλε.
Οι μάζες δεν ήταν μπλε. Ήταν διάφανες και ζελατινώδεις.
Δεν καταλαβαίνω πώς μπορεί να ήταν ανθρώπινα απόβλητα.
Κάποια πράγματα έχουν ενδιαφέρον.
Ναι, υπήρχαν βακτήρια σε όλα αυτά τα δείγματα,
και υπάρχουν στο ανθρώπινο πεπτικό σύστημα
και στα περισσότερα θηλαστικά, αλλά βρίσκονται και στο περιβάλλον,
γιατί, φυσικά, τα ζώα δεν έχουν καζανάκι.
Έτσι, τα βακτήρια αναμιγνύονται με το χώμα.
Τα βρίσκεις και στο νερό και σε μορφή αερολύματος.
Έτσι είναι η φύση.
Ό,τι κι αν συνέβη στο Όουκβιλ με έκανε να αναρωτιέμαι περισσότερο
και να νιώθω ότι υπήρχε κάτι πιο σκοτεινό
που δεν έχει συζητηθεί και τα ΜΜΕ αγνοούσαν.
Νομίζω ότι υπήρχε κάτι πιο μοχθηρό.
Για αρκετούς μήνες προτού πέσουν οι μάζες,
αρκετά συχνά, τουλάχιστον μία ή δύο φορές την εβδομάδα,
είχαμε υπερπτήσεις μεγάλων μαύρων ελικοπτέρων.
ΒΙΝΤΕΟ ΤΡΑΒΗΓΜΕΝΟ ΑΠΟ ΤΗΝ ΝΤΟΤΙ ΧΕΡΝ, ΜΗΤΕΡΑ ΤΗΣ ΣΑΝΙ
Ένα μαύρο ελικόπτερο πετάει από πάνω μας.
Ας το βιντεοσκοπήσουμε.
Λένε ότι δεν υπάρχει κάτι τέτοιο, αλλά να το.
Και τότε, νομίζω ότι ήταν το 1997 όταν πουλούσα αναψυκτικά,
ήρθε μια ομάδα ανδρών...
ξένοι, όχι από την περιοχή του Όουκβιλ,
και παρήγγειλαν μιλκσέικ.
Και ο επικεφαλής άρχισε να με ανακρίνει.
"Αυτή δεν είναι η πόλη όπου έπεσαν οι μάζες;"
Κι εγώ είπα "Ναι".
"Και είναι αλήθεια ότι κάποιος είδε μαύρα αεροσκάφη;"
Αισθάνθηκα πολύ άβολα.
Και τελικά έφυγαν,
και έτρεξα στο παράθυρο για να γράψω τον αριθμό της πινακίδας
και μια πελάτισσα μου είπε "Την έχω ήδη".
Και λέει "Δεν ξέρω ποιοι ήταν αυτοί,
αλλά ανατρίχιασα".
Ο αριθμός κυκλοφορίας ήταν από το Φορτ Χουντ του Τέξας.
ΚΑΛΩΣ ΗΡΘΑΤΕ ΣΤΟ ΣΩΜΑ ΙΙΙ & ΦΟΡΝΤ ΧΟΥΝΤ
Πέρασα πολλά χρόνια ερευνώντας τι έγινε στο Όουκβιλ
και έμαθα ότι ο Μάικ ΜακΝτάουελ το αποκάλεσε "μήτρα".
Είπε ότι ήταν μια ουσία σαν φάκελος
όπου μπορούσες να εισάγεις ένα μικρόβιο ή έναν ιό.
Νόμιζε ότι ήταν σύστημα παράδοσης. Σαν σύστημα μεταφοράς. Έτσι είπε.
Είπε "Δεν έχω αποδείξεις,
αλλά φαίνεται ότι κουβαλούσε κάτι".
Με βάση όσα ξέρω τώρα που δεν ήξερα τότε,
νομίζω ότι ήταν στρατιωτική άσκηση.
Πραγματικά.
Έχει συμβεί πολλές φορές
να κάνουν πειράματα σε ανθρώπους χωρίς την άδειά τους.
Μπορεί να ευθύνεται ο αμερικανικός στρατός για τις μάζες;
Κι αν ναι, γιατί;
Τι θα κέρδιζαν μολύνοντας τους δικούς τους;
ΗΤΑΝ ΟΙ ΜΑΖΕΣ ΑΠΟΤΕΛΕΣΜΑ ΣΤΡΑΤΙΩΤΙΚΩΝ ΔΟΚΙΜΩΝ;
Ήρθε η ώρα που όλοι στο Ναυτικό
πρέπει να αντιμετωπίσουν την απειλή του βιολογικού πολέμου.
Το 1943 οι ΗΠΑ ανησυχούσαν
για πιθανές επιθέσεις με βιολογικά όπλα είτε από τη Γερμανία είτε από την Ιαπωνία,
επειδή φοβούνταν ότι οι χώρες αυτές ανέπτυσσαν οπλικά προγράμματα.
Ο βιολογικός πόλεμος
θα μπορούσε να χρησιμοποιηθεί για αναζήτηση προσωπικού.
Οι ΗΠΑ διεξήγαγαν υπαίθριες δοκιμές.
Κάποιες ήταν σε στρατιωτικές βάσεις,
κάποιες πάνω από κατοικημένες περιοχές.
Σαν Φρανσίσκο, Σαν Ντιέγκο,
Χονολουλού, Πόλη του Παναμά στη Φλόριντα, Νόρφολκ στη Βιρτζίνια...
Έγιναν πάνω από 200 τεστ.
Κάνουν ασκήσεις κέρδους-λειτουργίας από τη δεκαετία του '50,
για λόγους εθνικής ασφάλειας.
Το έκαναν στο Σαν Φρανσίσκο για να δουν
αν η Bay Area θα ήταν καλό μέρος για βιολογική επίθεση.
ΠΟΛΕΙΣ ΤΩΝ ΗΠΑ ΣΤΟΧΟΙ ΠΡΟΣΩΜΕΙΩΣΕΩΝ ΜΙΚΡΟΒΙΟΛΟΓΙΚΩΝ ΠΟΛΕΜΩΝ
ΚΩΔΙΚΗ ΟΝΟΜΑΣΙΑ SEASPRAY
Η επιχείρηση Seaspray είχε συσκευές ψεκασμού
σε φορτηγίδες στις ακτές του Σαν Φρανσίσκο.
Απελευθέρωσαν προσομοιωτικούς οργανισμούς που θεωρούνταν μη παθογόνοι.
Αλλά θεωρούνταν ότι έμοιαζαν πολύ με παράγοντες όπως ο άνθρακας,
ώστε να συγκρίνουν τι θα συνέβαινε με κάτι σαν τον άνθρακα.
Και βρήκαν ότι υπό τις κατάλληλες καιρικές συνθήκες,
ένα σημαντικό μέρος του πληθυσμού του Σαν Φρανσίσκο
θα είχε εκτεθεί σε αυτούς τους οργανισμούς αν δεχόταν επίθεση.
Την εποχή που ξεκίνησε η επιχείρηση Seaspray,
υπήρχε αναφορά
για περίπου 11 άτομα που είχαν μολυνθεί με Serratia marcescens.
Τότε, το βακτήριο Serratia marcescens θεωρούνταν ακίνδυνο για τον άνθρωπο.
Η ροζ γλοιώδης ουσία βρίσκεται σε υγρά περιβάλλοντα,
αλλά είναι πλέον γνωστό ότι προκαλεί λοιμώξεις,
και σε κάποιες περιπτώσεις, πνευμονία.
Μάλιστα, ένα άτομο πέθανε.
Αλλά υπάρχουν πολλές εικασίες για το αν αυτό σχετιζόταν
με το υπαίθριο τεστ.
Δεν διστάζουν να εκθέσουν κόσμο, αν μπορούν να λάβουν κάποια δεδομένα.
Έκαναν πειράματα και με τους κατοίκους του Όουκβιλ;
Νομίζω ότι είναι πιθανό.
Αποφάσισα ότι οι Ηνωμένες Πολιτείες
θα αποκηρύξουν τη χρήση κάθε μορφής θανατηφόρων βιολογικών όπλων
που είτε σκοτώνουν είτε αποδυναμώνουν.
Ο πρόεδρος Νίξον έκλεισε
το πρόγραμμα επιθετικού βιολογικού πολέμου του στρατού το 1969.
Υπήρχε σημαντική αυξανόμενη διεθνής πίεση
για την απαγόρευση της χρήσης παραγόντων χημικών και βιολογικών πολέμων.
ΟΙ ΗΠΑ ΑΠΟΚΥΡΗΣΟΥΝ ΤΗ ΧΡΗΣΗ ΒΙΟΛΟΓΙΚΩΝ ΠΑΡΑΓΟΝΤΩΝ
Στην περίπτωση του Όουκβιλ,
αν κάναμε τέτοιου είδους δοκιμές ενός πιθανού παράγοντα βιολογικού όπλου,
αυτό θα παραβίαζε τις διεθνείς συνθήκες.
ΑΠΑΓΟΡΕΥΣΗ ΧΡΗΣΗΣ ΑΣΦΥΞΙΟΓΟΝΩΝ, ΔΗΛΗΤΗΡΙΩΔΩΝ Ή ΑΛΛΩΝ ΑΕΡΙΩΝ
Επιπλέον, αν κάποιος χρησιμοποιεί βιολογικά όπλα, η επίθεση είναι σιωπηλή.
Άρα, ο οργανισμός δεν είναι ορατός με γυμνό μάτι.
Δεν τον μυρίζεις. Δεν ξέρεις ότι έρχεται γύρω σου.
Άρα, πιστεύω ότι είναι απίθανο να έγινε κάτι τέτοιο από την κυβέρνηση.
Περιμέναμε να έρθει ο γιατρός για κάποιες εξετάσεις
και ρώτησα τον μπαμπά μου
"Θυμάσαι εκείνη την ιστορία στο Unsolved Mysteries;
Δεν μας είπες ποτέ την απάντηση. Τι βρήκες σ' αυτές τις μάζες;"
Είπε "Δεν πρόλαβα να τελειώσω και αυτό με απογοήτευσε.
Πριν τελειώσω, ήρθε κάποιος και το άρπαξε".
Σύμφωνα με τον Μάικ, πήγε στη δουλειά και θα έπαιρνε το δείγμα,
κι αυτό έλειπε.
Ήταν πολύ ταραγμένος,
επειδή δούλευε εκεί επί δεκαετίες και δεν είχε χάσει ποτέ δείγμα.
Όταν πήγε στον προϊστάμενό του και είπε ότι το δείγμα έλειπε,
ο προϊστάμενος τον συμβούλεψε να μην κάνει ερωτήσεις.
Ο μπαμπάς μου είπε "Ήρθαν τα κοστούμια".
Δεν ήξερε αν ήταν η κυβέρνηση, αλλά είπε "μαύρα κοστούμια".
Έτσι του είπε η κυρία στη ρεσεψιόν, ήρθαν μαύρα κοστούμια και τα πήραν.
Θυμάμαι μια φορά που το συζητούσαμε
στο σαλόνι στο σπίτι του θείου μου,
και άρχισε να συγκινείται που δεν κατάφερε να το τελειώσει,
γιατί θα ήταν μεγάλο εύρημα στην καριέρα του.
Τα αρχεία φαίνεται να χάθηκαν. Τα δείγματα χάθηκαν.
Δυστυχώς, οι περισσότεροι που το χειρίστηκαν έχουν πεθάνει,
έτσι εξετάζουμε μια προφορική παράδοση τώρα.
Τελικά, τα δείγματα αναλώθηκαν από τα τεστ, ώσπου τελικά ξεμείναμε.
Δεν ταυτοποιήσαμε ποτέ την ουσία.
Το 1994 έπεσαν οι μάζες.
Και από τότε, η προέλευσή τους συζητείται.
Ωστόσο, μετά από όλες τις θεωρίες και εικασίες,
προέκυψε μόνο μία αλήθεια.
Κάποια μυστήρια είναι γραφτό να παραμείνουν.
Το έψαχνα ξανά
και βρήκα κάποιες άλλες περιπτώσεις όπου κάποιοι έλεγαν κάτι παρόμοιο,
μα δεν υπήρχαν πολλές λεπτομέρειες, κυρίως επειδή δεν αρρώστησε κανείς.
Γι' αυτό δεν νοιάστηκε κανείς.
Αυτό που συνέβη στο Όουκβιλ ήταν ασυνήθιστο.
Το αποκαλούμε Μοντέλο Ελβετικού Τυριού.
Ενώθηκαν αρκετά πράγματα, αρκετές τρύπες στη σειρά,
και είχαμε τη σωστή μαγική σφαίρα που το διαπέρασε
και μας έδωσε μια ασυνήθιστη ιστορία.
Για μένα είχε πολύ μεγάλη σημασία
να ενημερώσω τον κόσμο.
Πέρασα πολύ χρόνο ερευνώντας, προσπαθώντας να καταλάβω,
γιατί στη δική μου πραγματικότητα, δεν πέφτουν μάζες από τον ουρανό.
Νομίζω ότι η Σάνι έκανε κάτι σημαντικό, γιατί κράτησε ζωντανή την έρευνα.
Μακάρι να είχε στήριξη,
γιατί όσο πιο πολύ το συζητάμε τόσο πιο πολύ το καταλαβαίνουμε.
Θες να αναγνωρίσεις ότι υπάρχει μια λογική εξήγηση,
και ακόμα και η πιο λογική, επιστημονική εξήγηση,
θα είναι απίστευτη.
Η άποψή μου είναι ότι ο μπλε πάγος είναι η αιτία της εναπόθεσης.
Πρέπει να είναι ανθρωπογενής.
Εκεί πάει το μυαλό μου, αλλά λέω "Ποιος είναι ο σκοπός; Τι νόημα έχει;"
Κοίτα πού βρισκόμαστε με τον Covid.
Ξέρουμε πώς είναι να υποβάλλεσαι σε μια τρομακτική ασθένεια.
Δεν θες καν να βγεις από το σπίτι.
Δεν θες να κάνεις τίποτα, γιατί φοβάσαι.
Κι εκείνοι φοβόνταν να βγουν έξω,
γιατί παντού υπήρχε ζελατινώδης μάζα που τους αρρώσταινε.
Πώς το αντιμετωπίζεις αυτό;
Κάποιοι δεν το πίστευαν,
γιατί δεν το έζησαν.
Και δεν πειράζει.
Εγώ ξέρω ότι ήμουν εκεί και το έζησα.
Η μητέρα μου το έζησε.
Αυτό μου αρκεί.
Αυτό που βλέπετε εδώ είναι ένα υπέροχο ηλιοβασίλεμα.
Τα λέμε αργότερα. Γεια σας.
Υποτιτλισμός: Κατερίνα Τριανταφύλλου